REGOLAMENT TAL-KUMMISSJONI (KEE) Nru 995/79
Tal-21 ta' Mejju 1979
li jemenda r-Regolament (KEE) Nru 1193/78 li jistipula disposizzjonijiet komuni għall-bejgħ taż-żerriegħa tar-riġnu
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2874/77 tad-19 ta' Diċembru 1977 li jistipula miżuri speċjali dwar iż-żerriegħa tar-riġnu ([1]), u partikolarment l-Artikolu 2(5) tiegħu,
Billi l-Artikolu 2 tar-Regolament tal-Kummissjoni (KEE) Nru 1193/78 ([2]) jistipula li l-kuntratti għall-bejgħ taż-żerriegħa tar-riġnu għandhom ikunu konklużi mhux aktar tard mit-30 ta'April ta' kull sena dwar il-ħsad li jmiss; minħabba l-prattika l-aktar mifruxa tal-kummerċ, li tiffissa limitu ta' data ta' dan it-tip ma jiffaċilitax il-konklużjoni tal-kuntratti; għalhekk ikun aħjar li jitneħħa l-imsemmi limitu ta' data;
Billi l-miżuri provduti f'dan ir-Regolament huma skond l-opinjoni tal-Kumitat ta' Ġestjoni taż-Żjut u x-Xaħmijiet,
ADDOTTAT DAN IR-REGOLAMENT:
Artikolu 1
Artikolu 2 tar-Regolament (KEE) Nru 1193/78 huwa hawnhekk mibdul bit-test li ġej:
"Artikolu 2
Il-kuntratt ikun konkluż bil-kitba u relatat ma' xi żona."
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun direttament applikabbli fl-iStati Membri kollha.
Magħmul fi Brussel,fil-21 ta' Mejju 1979.